**ОТЧЕТ**

**За дейността на НЧ”Развитие-1878” с. Дълбоки за**

**2020 година**

 Читалището е единствения културен институт на територията на кметството, призвано да задоволява с културни потребности населението на Дълбоки .На основание чл. 21 от Устава на читалището ще направим отчет за дейността през изминалата година - успяхме ли през тази сложна 2021 г. да организираме и предложим на населението ни което наброява около 2060 дущи./Постоянно население-1360, адресно регистрирани 580, без регистрация-120/, с основно училище в което учат 100 деца, необходимата културна дейност.

В своята вече 142 годишна история НЧ ”Развитие 1878” е доказало мястото си на притегателен духовен център, ползващ се с доверие и имащ дълбоки корени в местната култура и традиции.

 Читалището ни има 63 действителни,13 спомагателни членове, един колективен-пенсионерски клуб.

 Въпреки ,че тази година беше необичайна заради Ковид 19 дейността на читалището беше разнообразна-библиотечна, информационна, любителско художествено творчество, клуб „Приятели на книгата”, кръжок по етнография и фолклор, действаща етнографска сбирка, работа по проекти и пр.

 Основна дейност в работата на читалището е библиотечната.

 **Библиотечна и информационна дейност**

 Ние притежаваме една от най-богатите селски библиотеки в района с 13541 библиотечни единици от които 13132 тома книги , и 409 диафилми и грамофонни плочи, сравнително добра материална база, нормални условия за работа. и прилично наброяващ читателски състав: 68 бр., от които до 14г -13 . Направени са 2087 посещения и раздадени 1731 тома книги. През годината са постъпили 108 б.е. от които дарени-1 б.е. Aбонирани са три периодични издания . На лице е задоволителен интерес към книгите и търсене на библиотеката. За популяризиране на фонда и дейността си библиотеката организира:

* обновяване и обогатяване на библиотечния фонд чрез разработване на проекти и участие в програмите на МК
* участие в мероприятията и обученията на Глобални библиотеки
* включване в кампании за дарение на книги
* инициативи свързани с книгата - открити уроци, препоръчителни списъци, изложби, викторини, културни мероприятия
* запознаване на учениците с изискванията, условията и начина за ползване на необходимата литературата в библиотеката.
* работа и с най-малките с цел събуждане интерес към книгата и четенето.

 **Част от мероприятията в библиотеката:**

* 125 г.от рождението на Гео Милев/кът, лит. четене на поемата „Септемврийци“;85 г.от рождението на Дамян Дамянов/лит. четене и беседа/;80 г. Недялко Йорданов-четене на стихове, 147 г. от обесването на Васил Левски-кът и презентация, Краеведска игра “Мой роден край“;118 г. от рождението на Ангел Каралийчев; 170 г.от рождението на Иван Вазов-прожекция на филма „Под игото“, Екскурзия в библиотеката-запознаване на I клас с библиотеката, четене на приказки; “Срещи с Йовков“-лит. четене по повод 140 г. от рождението на писателя и др. 170 г.от рождението на Захарий Стоянов и др.

 Тази година беше направена инвентаризация на библиотеката.

 Трябва да отчетем, че при нас дейността на библиотеката е неделима част от дейността на читалището.

 **Художествено – творчески процес в читалището**:

 В читалището развиват своя талант и умения над 60 деца и възрастни в художествените формации. Всички самодейни състави са основни участници в провеждането на културни прояви и събития в културния календар на читалището и на общината. Тук можем да споделим, че ръководството успя да запази съществуващите художествени колективи. Продължават да работят ПААФ ”Дълбоки”, ДЮФ ”Дълбочанчета”, женска фолклорна група, детска вокална група, певческата група за стари градски песни, танцов състав и временно действаща лазарска група ,която за съжаление заради извънредната ситуация не можа да зарадва дълбочани.

 **Ансамбъл ”Дълбоки”-**колектив, който през годините е получил своето признание и дава визията не само на читалището, но и на цялото село. Самодейците са желани участници в изявите организирани както от читалището, така и от общината. Тази година заради извънредната обстановка ансамбълът нямаше участие, но през времето, когато беше разрешено провеждаше репетиции.

 **ДЮФ ”Дълбочанчета**” -при възможност провеждаха репетиции.

 **Женска фолклорна група** – се състои от 10 жени ,които вземат участие във всички мероприятия провеждани в Дълбоки. Продължава издирване и заучаване на наш местен репертоар –песни, обичаи. Възстановяват се стари песни.

 **Група за стари градски песни**.

 **Танцов състав-**разучаване на хора и народни танци.

 **Временно действащата лазарска** група е на високо художествено ниво и със своите изяви внасят истинска празничност в селото, желани и очаквани са във всеки дом. Тази година за съжаление нямаха възможност да зарадват дълбочани, заради извънредната ситуация.

 **Изложби :**“Мартенички бели и червени“-изложба на мартеници, .”Изплети ми цвете“-изложба на ръкоделия ,Плодородна и златна есен“-изложба на дарове от природата, изложба на коледни картички и сурвачки

 Мероприятия по приетият културен календар за 2020 г. :

* - **бележити дати и годишнини и тематични вечери** : 125 г.от рождението на Гео Милев/кът, лит. четене на поемата „Септемврийци“;85 г.от рождението на Дамян Дамянов/лит. четене и беседа/;80 г. Недялко Йорданов-четене на стихове, 147 г. от обесването на Васил Левски-кът и презентация,;118 г. от рождението на Ангел Каралийчев; 170 г.от рождението на Иван Вазов-прожекция на филма „Под игото; “Срещи с Йовков“-лит. четене по повод 140 г. от рождението на писателя и др. 170 г.от рождението на Захарий Стоянов,Денят на Европа и др., .„Бабо,разкажи ми…”- българските народни приказки, пословици и поговорки., 100г.от рождението на Леда Милева-приказни герои с децата от 2 и 3 клас, Чудомир -130г. от рождението

 Една част от мероприятията провеждахме с учениците от ОУ “Иван Мирчев“ в библиотеката или в училището. Останалата част се провеждат с хората от пенсионерския клуб, които винаги откликват на нашите идеи, активно се включват, както в тяхната подготовка така и с прякото си участие или присъствие.

 **-празници** -Тази година поради епидемичната обстановка проведохме много малка част от заплануваните празници-„Бабинден”, “Празник на любовта и виното“, Ден на самодееца, .”Заговезни-пречистващия огън”, 3 март-национален празник-ден на Освобождението на България от османско иго, Денят на Ботев и загиналите за свободата, 142 г.от освобождението на Стара Загора, Ден на християнското семейство и др.

 **забавно-увеселителни програми** - „Здравей, лято” и „Довиждане, лято”-Концерти за откриване и закриване на лятната работа с деца .Веднъж седмично ,по два часа децата участват в разнообразни инициативи през лятото-рисунки, изработка на предмети, работа в библиотеката, лятно кино, празници на талантите, спортни и занимателни игри и др., Диско вечер с облекло и музика от 80 и 90 години пред читалището.

 Тази година успяхме да посетим само една постановка на ДТ“Гео Милев“-„Чичовци“

 Всички тези мероприятия са проведени с активното участие на колективите при читалището.

 **Други дейности** които развива читалището са:

 **клубове и кръжоци**-в библиотеката работи „Клуб приятели на книгата” в който участват деца от различни възрасти. Целта на предложените занимания в него е децата да добиват читателски навици и любов към книгата, обогатяване познанията и пр.

 **кръжок ”етнография и фолклор”-**  участниците са децаи възрастни**-**нашата цел е предаване на знанията от големи на малки и запознаване на децата с обичаите и фолклора на отделните фолклорни области, изработка на различни кукли, чорапи, накити и аксесоари към облеклото. Изработеното в кръжока периодично се аранжира в изложби.

 **информационни услуги** – ксерокс услуги: изработка на покани за тържества, възпоменания ,некролози .Справки. Регистрация на безработни във фирми предлагащи работа , предоставяне свободен достъп до компютър .

 **краезнание** - събиране и разпространяване на знания и информация за родния край и Дълбоки и популяризирането им сред подрастващите чрез кръжоци съвместно с училището.

 **музейната сбирка -**Подредихме нова етнографска изложба “От раклата на баба“

 **работа по проекти** – има ли възможност, читалището кандидатства по проекти и благодарение на тях успяваме да обогатяваме дейността си. Тази година кандидатствахме по един проект – пред МК „Българските библиотеки-съвременни центрове за четене и информираност“2020- спечелен- 1153 лв

 **материална база** - читалището е с площ 480 кв.м. площ, / разгърната площ – 1239.61 кв.м/ и 350 седящи места. Това, което зависи от нас -успяваме да поддържаме изрядна хигиена ,не сме допуснали разрушаване, търсим възможности за отстраняване на текущи повреди, но за съжаление не всичко е във нашите възможности. Тази година успяхме да подменим прозорците в библиотеката, фоайето и двата склада, в които се съхраняват носиите. Що се отнася до поддържане на базата – доколкото позволяват възможностите ни се стремим да я поддържаме и осигуряваме консумативи редовно. Проблем е отоплението в залата ,но този проблем за нас е нерешим .Без спонсориране или по проекти- не виждаме решение на този проблем.

 **техническа база**-в общи линии задоволителна, но недостатъчна.

 **административна дейност-** Основните документи за дейността на читалището са съобразени със ЗНЧ ,ЗОБ ,Устава на читалището, Правилника за вътрешния ред и други нормативни документи. В длъжностните характеристики и заповеди са делегирани правомощия и отговорности на работещите в читалището и изпълнение на преките им задължения .Служителите са запознати с нормативните документи . Читалището е администратор на лични данни.

 През 2020 г. настоятелството е провело 7 заседания, на които са разглеждани 23 въпроси и са взети 30 решения от организационен характер, поддържане и стопанисване на базата, работата и дейността на колективите, на библиотеката, работа по проекти, работа с децата, работа с кметството, неправителствените и политически организации, подготовката на читалището за различните мероприятия и др.текущи въпроси касаещи дейността и авторитета на читалището. За реализиране на разнообразната и според нас изпълнена със съдържание културна дейност в читалището работят 5 субсидирани бройки, от които с висше образование -двама, средно – трима.

 **Изводи:** Въпреки трудностите и сложната епидемична обстановка **о**тчитаме, че постигнатото не е малко. Може и има възможност да се работи за още по- добри резултати. Нужно е само да обединим усилията на всички .Искаме за Дълбоки да се говори ,като село което свято пази и продължава традициите. Каквото се иска от нас, считаме ,че ние го правим. Утвърждава се мястото на читалището като обществено-значима институция със собствен принос в полза за населението. Считаме ,че посоката в която се развива дейността ни и реализираните инициативи способстват за постигне на дългосрочните цели ,които сме си поставили. Ръководството и екипът на читалището продължават да работят за разширяване кръга от партньори с културни институти, НПО ,училище ,както и в посока на подобряване на предлаганите услуги, с цел привличане на нови потребители. Търсим възможности за кандидатстване по проекти ,с които да обезпечим дейността на читалището ни. Знаем че можем да бъдем силни само когато сме заедно и се обединим ,защото културата не познава граници. Това го доказва и дейността ни.

 **Разходвани средства от бюджета за 2020г.**

 През изминала година читалището работи по утвърден бюджет формиран от годишната субсидия на читалището и собствени ,чл.внос, и др. За 2020 г.по сметката на читалището са постъпили общо **63963 лв**., от които **52200** лв. държавна субсидия, .обезщетение за пенсионер -**3660** лв, членски внос - **605 лв**., **от** проект книги-**1153 лв** **,** от дарения и наеми и др.- **4950 лв . и наличност** на 01.01.2020 г. -**1395лв** .

 Направени разходи до 31.12.2020 г. **60495лв.** които се разпределят както следва: за заплати и осигуровки -**38886** **лв**, обезщетение за пенсионер -**3660** лв, за канцеларски и стопански, комуникации и интернет охрана, отопление, книги, худ.самодейност,културно-масова-дейност-**17949лв**. Наличност на 31.12.2020г.- **3468лв.** По сметката на читалището в ДСК-**2610лв.,** в каса **858лв.**

 Определено считаме, че читалищното настоятелство има опита и успява умело да управлява читалищната дейност и всеки един изпълнява задълженията, за които е избран.

 Настоящият отчет е приет на заседание на читалището проведено на ……………..

Председател:………….

 /Т.Желева/

 Секретар :……………..

 /Хр.Янкова/

 Председател на ПК:………

 /М.Станчева/